รายงานข่าวจากกระทรวงการคลัง กล่าวว่า ล่าสุดสำนักงานสลากฯ ได้ประชาสัมพันธ์ข่าวผ่านเว็บไซต์ว่า สำนักงานสลากฯ ยังไม่มีการยกเลิกรางวัลแจ็กพอตของหวยบนดินแต่อย่างใด โดยยังเป็นไปตามปกติ ซึ่งในงวดวันที่ 16 ตุลาคมนี้ มีเงินรางวัลแจ็กพอตอยู่ที่ 20 ล้านบาท นอกจากนี้ ในวันที่ 13 ตุลาคมนี้ คณะกรรมการสลากฯ จะมีการประชุมคณะกรรมการตามปกติ ซึ่งทางสำนักงานสลากรูปแบบใหม่เตรียมนำเสนอรายละเอียดผลการดำเนินงานของหวยบนดินในช่วงที่ผ่านมา และการดำเนินโครงการหวยออนไลน์ที่ได้ตั้งเป้าหมายไว้ก่อนหน้านี้ว่าจะนำออกมาขายให้กับประชาชนเป็นงวดแรกได้ภายในเดือนธันวาคมนี้ ส่วนจะเปลี่ยนแปลงรายละเอียดหรือไม่คงต้องรอนโยบายจากรัฐบาล และ ม.ร.ว.ปรีดิยาธรให้ชัดเจนอีกครั้งส่วนจะกระทบต่อบริษัท แอลจีที หรือล็อกซ์เลย์จี เทคโนโลยีในฐานะผู้รับจ้างติดตั้งและดูแลระบบหวยออนไลน์หรือไม่ คงต้องไปพิจารณาในรายละเอียดของสัญญาว่าสามารถฟ้องร้องสำนักงานสลากฯ ได้หรือไม่
ในเดือน 16 ตุลาคมนี้ มีเงินรางวัลแจ็กพอตอยู่ที่เท่าไหร่ 
20 ล้านบาท